7 Suami

7 Suami ialah sebuah siri drama televisyen Malaysia 2014 arahan Heykal Hanifah terbitan Suhan Movies & Trading. Dibintangi oleh Izreen Azminda, Aiman Hakim Ridza, Azhar Sulaiman, Fazren Rafi,  Azhan Rani, Kazar Saisi, Esma Daniel dan
Yus Waisar drama ini bersiaran di Slot Ratu, TV9 dari 25 Ogos 2014 hingga 19 Oktober 2014. Ia juga pernah diulang siar di Slot Samarinda TV3.Buidey (22 Mac 2014). Episod Akhir Drama Bersiri 7 Suami Sensasi Selebriti. Dicapai pada 3 Disember 2014.

Sinopsis
Mengisahkan Safiyah atau Yah (Izreen Azminda) yang tinggal bersama neneknya di kampung. Kehidupan mereka serba kekurangan. Malah keturunan Yah dipertikaikan gara-gara kesilapan ibu bapa Yah suatu ketika dulu. Walaupun masih dalam berpantang, ibu Yah tetap pergi untuk bekerja di kelab malam. Nenek Yah (Norlia Ghani) sedaya upaya melarang ibu Yah daripada terus melakukan kerja kotor.

Bapa Yah, seorang kaki judi dan malas bekerja. Dia hanya mengharapkan ibu Yah mencari wang dengan bekerja di kelab malam sebagai pelacur. Malah lebih teruk, bapa Yah seorang penipu, banyak berhutang di sana sini. Kerana itu juga orang kampung membenci keluarga Yah. Kerana berhutang dengan lintah darat, bapa Yah akhirnya dibunuh. Pembunuhan itu disaksikan oleh ibu Yah. Kumpulan lintah darat itu menangkap ibu Yah lantas dibawa ke satu tempat. Ibu Yah telah diperkosa sebelum dibunuh. Hancur luluh hati seorang emak apabila mendengar berita itu. Selepas kematian ibu dan ayah, hanya nenek tempat Yah menumpang kasih.

Kehidupan mereka begitu miskin. Haji Dollah (Kazar Saisi) merupakan orang terkaya di kampung itu. Dialah yang sering membantu keluarga Yah. Membayar perubatan yang begitu mahal, yang Yah sendiri tidak mampu untuk mencari wang sebanyak itu. Kebaikan hatinya didalangi niat ingin mengahwini Yah. Haji Dollah sering mengunjungi nenek Yah. Mendesak inginkan jawapan dari Yah. Agar Yah menerima lamarannya. Yah diserang perasaan serba salah. Ini kerana mereka begitu banyak terhutang budi dengan Haji Dollah.

Ihsan (Aiman Hakim Ridza) jejaka kampung merupakan kekasih Yah. Mendengar berita itu Ihsan pergi menemui Yah. Bertanyakan mengenai hal tersebut. Yah tertekan, cintanya terhadap Ihsan kian menebal namun hatinya dibuai rasa bersalah kerana budi yang begitu banyak ditabur oleh Haji Dollah. Pada awalnya, Ihsan ingin mengahwini Yah. Namun hajatnya ditentang habis-habisan oleh keluarganya. Keluarga Ihsan begitu membenci keluarga Yah. Malah Ihsan juga masih dalam proses belajar. Keluarganya ingin Ihsan menumpukan pada pelajaran. Ihsan kecewa. Yah juga kecewa. Apakah yang bakal berlaku? Adakah Yah akan berkahwin dengan Haji Dollah? Bagaimana pula cintanya terhadap Ihsan?

Pelakon

Pelakon utama
 Izreen Azminda sebagai Safiyah/Yah
 Aiman Hakim Ridza sebagai Ihsan
 Azhar Sulaiman sebagai Kamal
 Fazren Rafi sebagai Azli
 Azhan Rani sebagai Luqman
 Kazar Saisi sebagai Haji Dollah 
 Esma Daniel sebagai Dato' Naza
 Yus Waisar sebagai Budi

Pelakon pembantu
 Wan Nor Azlin sebagau Datin Sharifah
 Ku Faridah sebagai Mak Engku
 Dian P. Ramlee sebagai Kak Yab
 Collan Khoo sebagai Ah Keong
 Ramli Saleh sebagai Udin
 Aishah Atan sebagai Hanim
 Shakilla Khoriri sebagai Suri
 Idzham Ismail sebagai Herman
 Norlia Ghani sebagai Mak Uda
 Aleza Shadan sebagai Tima
 Raja Farah sebagai Ustazah Intan

Penampilan khas
 Faezah Elai sebagai dirinya sendiri

Rujukan

Kategori:Siri drama televisyen Malaysia 2014
Kategori:Rancangan TV9